﻿DE CE NU ESTE IUBIT EMINESCU de POLITICIENII CONTEMPORANI 
 
Este greu de inteles cum au putut trece peste o suta de ani fara sa aduca nimic nou, nici o 
schimbare in atitudinea politicienilor din aceasta tara, desi  sa zicem relele obiceiuri (zugravite cu 
atata  claritate de I.L. Catagiale in dramaturgie si de Eminescu – marele ganditor si poet – de ce 
nu ? nationalist in scrierile politice si poezii ) puteau sa nu mai reapara, fiind intrerupte de 
jumatatea de secol comunista. De-ar fi servit numai acestui lucru acea « epoca de aur » merita 
suportata ! dar acum, in situatia actuala, care poate fi justificarea ? 
Un eventual raspuns ar fi urmatorul :  nu ne-am nascut fiecare in mod intamplator intr-un anumit 
neam, ci cu un rost : unii (multi) de a-i spori doar numarul, altii (putini) de a-i  imbogati lumina, 
alta parte (medie) implinind  ambele variante.  
Dar exista si forte contrarii, si Forta raului, cea aducatoare a intunericului, in umbra careia se 
desfasoara toate viciile, inclusiv minciuna, hotia « vanarea banului », a castigului fara munca 
dublata de discursuri  si fraze « lustruite »  forta cea neobosita care nu doarme !  Ea este mereu 
impotriva luminii, adica a celei  dinlauntru precum si a celei dinafara noastra! 
    Gandul ma poarta spre cei putini, aducatorii, purtatorii si imbogatitorii luminii celei dinlauntru. 
    Sa ne reamintim de pilda ce infiera Eminescu  inainte de a deveni  o persoana indezirabila 
pentru reprezentantii partidelor politice, contemporanii sai, cei care aveau in mana lor puterea 
discretionara asupra destinelor omenesti asa cum ( oare isi dau seama) o au si cei de azi : 
 
‘’ Si acum priviti cu spaima fata noastra sceptic-rece,  
 
Va mirati cum de minciuna astazi nu vi se mai trece?  
 
Cand vedem ca toti aceia care vorbe mari arunca  
 
Numai banul il vaneaza si castigul fara munca,  
 
Azi, cand fraza lustruita nu ne poate insela,  
 
Astazi altii sunt de vina, domnii mei, nu este'asa?  
 
Prea v'ati aratat arama, sfasiind aceasta tara,  
 
Prea facurati neamul nostru de rusine si ocara,  
 
Prea v'ati batut joc de limba, de strabuni si obicei,  
 
Ca sa nu s'arate'odata ce sunteti -- niste misei!  
 
Da, castigul fara munca, iata singura pornire  
 
Virtutea? e'o nerozie; Geniul? o nefericire. “ 
 
* Ca nu este recunoscuta valoarea umana si geniul se simte nefericit intr-o lume  din care simte 
ca nu face parte pentru ca nu seamana cu indivizii care o compun,  azi nu mai mira pe nimeni : 
 
 
« Dar lasati macar stramosii ca sa doarma'n colb de cronici;  
 
Din trecutul de marire v'ar privi cel mult ironici ».  
 
Chiar... ce au ei oare, acesti pigmei  (din punct de vedere cultural) contemporanii nostri, cu masa 
musculara si tesutul adipos bine reprezentate,  cu stramosii care fie dorm in cronici, fie sunt 
pictati  in bisericile noatre vechi, in manastiri, cu chipurile lor ascetice, alungite de post si 
rugaciune ori de suportarea lipsurilor in indelungate batalii in lupta lor de neatarnare. Erau 
vremuri cand intr-o mana se tinea crucea si in alta sabia sa ne lase noua, urmasilor, o tara crestina 
mare, nesfartecata, in care noi sa traim demni, respectati de alte popoare. 
Mergand mai departe in trecutul indepartat, de pilda  ce au ei oare  (acesti fosti corigenti la istorie 
si limba romana) cu credintea noastra precrestina ? de ce sa nu fie nici macar pomenita cand se 
stie si...  slava Domnului ! au mai ramas vestigii pentru a dovedi in mod vizibil, palpabil ca dacii 
aveau o civilizatie avansata, care rezulta in primul rand din cunostintele lor de astrologie, 
marturie stand ceasul solar de la Sarmisegetusa si calculul calendarului dacic, care alaturi de cel 
mayas sunt cele mai apropiate de calculul actual.  
Citez : 
« Anul mayas avea 365,242129 zile, in conditiile in care actualele calcule dimensioneaza anul la 
365,242198 zile (calendarul Gregorian indica 365,2425 zile). 
Civilizatia maya este acreditata cu cel mai exact calendar din istorie pana la cel din zilele noastre, 
calculate de NASA. 
Ca de obicei dacii sunt ignorati din nou, cu o mare rea-credinta! Calendarul dacic este, in 
realitate, mult mai exact decat cel mayas si incredibil de apropiat de cel actual: 365,242197 zile ! 
Adica o eroare de 12 secunde (1234/100) pe zi! » 
 
Organizatiile culturale, ONG-urile din Romania si diaspora, care au drept scop informarea,  in 
special a tinerilor despre trecutul nostru indepartat si despre cel recent, nu se bucura de nici o 
atentie din partea celor care au datoria morala sa promoveze toate aceste aspecte (Ministerul 
culturii, televiziunea nationala, presa « nealiniata ») 
Dar in urma cu un secol  ce se intampla? 
Eminescu stia istoria, nu numai a neamului sau ci istoria universala ! Inzestrat cu o inalta putere 
de receptie,  vedea, simtea cum ea –istoria- pentru poporul sau vechi de cand  « se bateau muntii 
in capete », se zideste stramba sub ochii sai . 
Nascut in Ipotesti, lumea satului cu oamenii sai cumsecade, cinstiti, viteji  si devotati « in tacere » 
patriei adevarate i-a fost cunoscuta din copilarie.  
Mai tarziu ca revizor scolar si mai ales ca redactor al ziarului « Timpul » dupa ce culesese 
invatatura din universitatile din Viena, i-a fost dat sa faca o minutioasa si trista cunostinta cu 
realitatile condamnabile ale vremurilor sale.  
L-au ingretosat discursurile gaunoase ale unor politicieni atat autohtoni cat si venetici, teribil de 
asemanatoare cu cele ale unor parlamentari actuali, imbuibati si paradoxal nesatui, in contrast cu 
starea de plans a celor din clasele de jos, cu asa zisa talpa a tarii. 
 
Solutia ?  
Sa apelam la memorie si sa ne reamintim ce zicea Eminescu mai intai in cercurile pe care le 
frecventa, apoi si in publicatii : 
 
« Cum nu vii tu, Tepes Doamne, ca punand mana pe ei,  
Sa'i imparti in doua cete: in smintiti si in misei 
Si in doua taberi large cu de-a sila sa-i aduni 
Sa dai foc la puscarie si la casa de nebuni !´ 
(fragmente din Scrisoarea a III-a)  
 
 
Iata de ce nu este iubit Eminescu, pentru ca el iubea Adevarul, il expunea in scris lumii  (verba 
volant, scripta manet !) si geniu fiind, - spre deosebire de altii care doar vorbesc fara sa le treaca 
prin cap cum ar pune capat unei situatii dezastruase pentru tara si poporul  din care fac parte, el 
sugereaza ori chiar nominalizeaza  solutiile intr-un limbaj nu numai lipsit de vulgaritate ( ca cel 
formulat de submediocrii de azi) ci chiar poetic, adica dumnezeiesc, pentru ca poezia reprezinta  
limbajul sacru, primit prin revelatie! 
 
NB  
Mai tarziu, marele nostru istoric si patriot Nicolae Iorga avea sa scrie  in consens cu Eminescu « 
Testamentul politic » 
Citez : 
23 „«Poporul» Bucureştilor care face demonstraţiile de pe străzi nu e poporul cel adevăraţ care 
Dumnezeu ştie cât rabdă şi cât de puţin capătă în schimbul răbdării lui”., Nicolae Iorga, Ce 
înseamnă popoare balcanice, Conferinţă ţinută la Ateneul Român în ziua de 13 decembrie 1915, 
Tipografia şi Legătoria Neamul Românesc, Vălenii de Munte, 1916, pag. 16„«Poporul», aşa cum 
l-am cunoscut în forma caricaturală care a dat vieţii noastre politice multe emoţiuni falşe şi multe 
zguduiri de care ar fi putut fi cruţată foarte uşor”(ibidem), „înseamnă naţiunea pentru Revoluţia 
francesă”(ibidem), revoluţie care „a vorbit de naţiunea politică, n-a vorbit de naţiunea 
etnică”.,ibidem„Deosebirea e esenţială, şi să nu profanăm terminul de popor confundând poporul 
vitejilor tăcuţi, unde sunţ cu «poporul» zgomotoşilor neviteji, unde sunt.Revoluţia francesă a dat 
«poporul» acela care 
trimetea la ghilotină şi acela care, când cădea capul cel mai binecuvintat de Dumnezeu al naţiunii 
pe eşafod, aplauda scena sângeroasă, aplauda pierderea naţională a unei strălucite inteligenţe, a 
unui talent fără păreche, a unei virtuţi. Da, Revoluţia francesă a cucerit unde a putut şi a stăpânit 
unde a putuţ şi tot aşa a făcut şi Napoleon I-iu. Dacă conştiinţa naţională s-a trezit pe urmă, a fost 
nu pentru că a provocat-o Revoluţia francesă, ci pentru că s-a ridicat indignarea împotriva 
Revoluţiei francese, care continuă tradiţia monarhiei cuceritoare, de a supune popoarele mai slabe 
popoarelor mai tari”., ibidem, pag. 16, 17„S-a zis(;) că(;) Revoluţia cea mare n-ar fi făcut decât să 
puie la gură trâmbiţa şi să anunţe tuturor popoarelor capabile de a trăi şi celor care nu s-au 
dovedit capabile de a se ridica la o viaţă proprie, că de acum înainte încetează orice apăsare din 
partea 
străinătăţii şi că fiecare naţie are dreptul să trăiască deosebiţ cu limba, cu tradiţiile, cu viitorul 
său. Este o mare greşeală. Pentru oratorii de circumstanţă, pentru retorii cu cântec în laringe, 
pentru specialiştii în cabotinagiu oratoric, de cari avem destui, pentru dânşii Revoluţia francesă a 
cutreierat Europa de la un capăt la altul, trezind naţionalităţile la viaţă”.,ibidem, pag. 15, 
16Adevăratul popor „sunt oamenii nevoilor multe, cari s-au deprins să tacă(;), sunt oamenii 
simţirilor fine care au datina să nu flecărească”., Nicolae Iorga, Ce e «Patria»?, Idei dintr-o 
conferinţă ţinută la Roman în ziua de 21 februarie 1910, Tipografia Neamul Românesc, Vălenii 
de Munte, 1910, pag. 12„Să nu-i tăgăduim sentimentul de patrie, fiindcă nu-l spune, nu-l strigă, 
nu-l speculează”.,(ibidem) Pe aceşti oameni, „dacă voiţi să-i cunoaşteţi în toată majestatea şi 
puritatea sentimentelor 
lor, descoperiţi-i în paginile lui Ionescu-Boteni, care oglindesc viaţa de pe liberele plaiuri ale 
Muscelului. Nici cel mai perfect cavaler stil Ludovic al XIV-lea ori Henric al IV-lea, care se 
frisează pentru o declaraţie şi îngenunche, întinzând poeticul buchet supt o rază de lumină care-l 
înconjură cu o aureolă, nici acest tânăr bine crescut care ştie cum se vânează o zestre şi ce 
înseamnă un contract înscris la secţia de notariaţ nici acela n-are distincţia superioară a peţitorului 
din acele locuri, care spune într-o licărire de fulger, la ceasul pe care l-a vrut Dumnezeu, o vorbă, 
una singură, care ajunge pentru a lămuri rostul a două vieţi. şi, dacă aţi şti ce vorbeşte în gândul 
celui tăcut care, pentru ca doi avocaţi să câştige cei cinci lei pentru mezeluri, a pierdut dreptatea 
pe care a urmărit-o o viaţă şi care face, fără nici o formalitate, un apel sigur la Dumnezeul care va 
judeca pe 
toţi!Deci, aşa fiind sufletul oamenilor noştri, nu-i întreba, între grijile şi ostenelile lor, ce simt. 
Nu-ţi vor răspunde sau vor răspunde ca acelor cari-i întreabă degeaba. întrebaţi însă analele 
acestei ţări. Ele vor spune că, într-un timp când clasele de sus îşi uitaseră datoriile, când unii 
ieşeau cu crucea şi evanghelia înnaintea Ruşilor, alţii făceau petiţii Austriei, garanţie a tuturor 
privilegiilor, şi toţi cădeau în brânci înnaintea Turcilor, ţara s-a ţinut prin munca şi jertfa 
ţeranilor”.,ibidem, pag. 12, 13 ( fragment din  articolul integral afisat pe site-ul 
www.cartiortodoxe.ro de Radu Mihai Crisan) 
As fi tare fericita  de altfel - sper - ca si dumneavoastra, daca acum la mai bine de o suta de ani de 
la scrierea acestor poezii inspirate din  comportamentul zilnic al potentatilor vremii , am fi putut 
evoca toate practicile politicienilor de atunci ca apartinand trecutului. Dar, iata ! ele ajung la noi 
prin discursurile fals patriotice, gesturile si deciziile actualilor, cu care ne biciuiesc si  constatam 
cum pe multi  semeni de-ai nostri ii coboara in umilintele saraciei, in infernul deznadejdii, al 
nevrozelor, sindroamelor maniaco depresive care ar fi mult mai putin manifeste daca am trai intr-
o lume a normalitatii, a bunului simt, a responsabilitatii si respectului fata de semeni si de 
Dumnezeu.   
 
Elena Armenescu 
